[{"text_idx": "#000000", "text": "Mr yn rhyddhau manylion albwm newydd"}, {"text_idx": "#000001", "text": "Mae Mr, sef prosiect cerddorol diweddaraf Mark Roberts gynt o\u2019r Cyrff a Catatonia, wedi rhyddhau albwm newydd dan yr enw \u2018Misses\u2019."}, {"text_idx": "#000002", "text": "Dyma\u2019r bumed record hir Mr gan ddilyn pedwar albwm mewn pedair blynedd rhwng 2018 a 2021 sef Oesoedd (2018), Amen(2019), Feiral (2020) a \u2018Llwyth\u2019 yn 2021."}, {"text_idx": "#000003", "text": "Gyda rhain i gyd yn cael eu rhyddhau o gwmpas yr un dyddiad ym mis Hydref pob blwyddyn dan sylw, roedd ychydig mwy o oedi nes y record hir ddiweddaraf, ond nid gormod a bydd ffans pybyr Mr yn falch iawn o hynny."}, {"text_idx": "#000004", "text": "Mae\u2019r albwm diweddaraf ar gael ar ffurf digidol ac ar CD ac mae modd archebu ar safle Bandcamp Mr."}, {"text_idx": "#000005", "text": "Tri ar ddeg o draciau fydd ar yr albwm newydd ac mae aelodau band arferol Mr i gyd wedi cyfrannu at y gwaith recordio sef Paul Jones, Owen Powell, Osian Gwynedd a Steve Jenkins."}, {"text_idx": "#000007", "text": "Bu i Mr ryddhau sengl fel tamaid i aros pryd ychydig cyn i\u2019r albwm llawn lanio, sef \u2018Dwi Ddim yn Nabod Chdi Ddim Mwy\u2019:"}]